মকর সংক্রান্তিতেও দেখা নেই শীতের! দুই জেলার বৃষ্টির পূর্বাভাস, কেমন থাকবে আবহাওয়া?

কলকাতা: মকর সংক্রান্তিতেও (Makar Sankranti) দেখা নেই শীতের। কনকনে ঠান্ডার আমেজের নামগন্ধ নেই বাংলায়। ফিকে হয়েছে শীত। হাওয়া অফিস সূত্রে খবর, আসন্ন পাঁচদিন আবহাওয়ার বিশেষ বদল ঘটবে না। গত সপ্তাহে হাড়হিম করা ঠান্ডার আমেজ ছিল শহরে। যদিও দক্ষিণবঙ্গের মানুষ শীতের আমেজ উপভোগ করছেন এখনও কিছুটা। এই আবহেই দুই জেলায় বৃষ্টির পূর্বাভাস।

আবহাওয়া দফতর জানিয়েছে, গাঙ্গেয় পশ্চিমবঙ্গের জেলাগুলিতে আসন্ন ৫দিন তাপমাত্রার কোনও হেরফের হবে না।

আরও পড়ুন: দিনভর প্রীতি যোগ, মকর সংক্রান্তিতে বদলে যাবে তিন রাশির ভাগ্য?

কোন কোন জেলায় বৃষ্টির পূর্বাভাস (Rain Forecast Weather)
হাওয়া অফিস জানিয়েছে, মঙ্গলবার সকালে দার্জিলিং, কালিম্পঙ ও আশেপাশের অঞ্চলে হালকা বৃষ্টির সম্ভবনা।

কেমন থাকবে দুই বঙ্গের আবহাওয়া? (West Bengal Winter Update)
হাওয়া অফিস সূত্রে খবর, ১৯ জানুয়ারি পর্যন্ত কলকাতাসহ দুই বঙ্গের জেলায় জেলায় শুষ্ক আবহাওয়া বজায় থাকবে।

কলকাতায় আবহাওয়ার পূর্বাভাস (Kolkata Weather Update)
সোমবার শহরের সর্বোচ্চ তাপমাত্রা ছিল ২৫. ৩ ডিগ্রি সেলসিয়াস, স্বাভাবিকের চেয়ে ০. ৫ ডিগ্রি বেশি। শহরের সর্বনিম্ন তাপমাত্রা ১৫ ডিগ্রি সেলসিয়াস। বাতাসে আপেক্ষিক আদ্রতার পরিমাণ ৮৯ শতাংশ, সর্বনিম্ন ৫৩ শতাংশ।